— 122 — 



Adonc la reyne présent 



Li fist un message transmetre 



Et li envoya une lettre 



Où son cas estoit par escript 



Dont la teneur à plain s'ensuyt : 



« Haut roy, noble et de grant puissance, 



» De ton sens et de ta prudence 



» Se doibt on assez merveiller, S 



» Qui ton oust (1) veulz appareiller 



» Pour faire sur femmes conqueste. 



» Le fait te sera peu honeste, 



» Quar si fortune tant nous rit 



» Que par femmes soys desconfit 



» Et nous en venons au dessus 



» Tu seras à jamais confus. 



» Ou supposons tout le contraire 



» Que par ta force puisses faire 



» Tant que desconfites soyon 



» Ou que obéir nous te dyon 



» Ce sera bien petit donneur 



» A toy qui es si grant seigneur 



» D'avoir conquis pouvres femelles 



» Pouvres dames et demoiselles. » 



Quant Alexandre ot entendu 



Les motz qu'ilz li ont respondu 



Il en fut mervoillé forment (2) 



Et puis respondit doulcement : 



« C'est chose avenant et donneur 



» D'avoir les femmes par doulceur 



» Non pas par fureur ne par guerre. » 



Lors leur laissa en paix la terre 



(1) Armée. 



(2) Fortement. 



